વાર્તા : હૉલીડે ફિલ્મની વાર્તા એક ઇન્ડિયન આર્મી ઑફિસર વિરાટ બખ્શી (અક્ષય કુમાર)ની છે કે જે રજાઓમાં પોતાના ઘરે આવે છે. તેના ઘરના લોકો ઇચ્છે છે કે વિરાટ સાઇબા (સોનાક્ષી સિન્હા) સાથે લગ્ન કરી લે, પરંતુ વિરાટ ઇનકાર કરી દે છે. સાઇબાને મળ્યા છતા વિરાટને લાગે છે કે હજી તે લગ્ન માટે તૈયાર નથી અને તે કહે છે કે તેણે હજી લગ્ન નથી કરવાં. જોકે ધીમે-ધીમે સાઇબા અને વિરાટ નજીક આવે છે અને વિરાટને સાઇબા સાથે પ્રેમ થઈ જાય છે. એક બાજુ સાઇબા-વિરાટનો પ્રેમને પાંખો ફૂટે છે, તો બીજી બાજુ તે જ સમયે વિરાટનો સામનો સ્લીપર સેલના વડા ફરહાદ (ફ્રેડી દારૂવાલા) સાથે થાય છે કે જે મુંબઈમાં એક મોટા બૉમ્બ ધડાકાની સાજિશ રચી રહ્યો છે. અચાનક જ વિરાટને આખી સાજિશ અંગે જાણ થઈ જાય છે અને આ આતંકવાદી હુમલો રોકવા વિરાટ પોતાની આખી ટીમ સાથે જોતરાઈ જાય છે. હવે વિરાટ પોતાના મંસૂબાઓમાં સફળ નિવડે છે કે કેમ? આ જાણવા માટે હૉલીડે ફિલ્મ જોવી જ રહી.